Deg tullist «Nna Geltum », amsawal yettwali kra n wayen iḍerrun d yiwudam, kra n wayen i ɤef ttxemmimen d wayen i ttḥulfun. Amsawal, yessen ugar n uwadem yellan deg teḥkayt, amsawal yella deg yal amkan d wayen daɤen ad-yefk uwadem ɤef yiman-is, deg tullist-a, yeẓra ɤef wacu i yettxemim Sԑid mi akken ara iruḥ aɤerbaz ad yeğğ atmatenis deg uxxam i laẓ, yessenfal-d tiktiwin d yiḥulfan yeffren n Sԑid : «dayen i yeğğan dɤa yiwet n tikkelt, iruḥ umenzu Sԑid i uɤerbz tasebḥit netta yettxemmin s usnuzgem ɤef waytma-s i yeqqimen i tɤuri-ines skud aql-it d anelmad d amezyan. Rnu, tal tikkelt akken, ttilin wussan ideg ur yettruḥu ara tɤuri ubaɤur n wayetma-s d temḍurit-is netta, yettbeṭṭil-itt akken kan ad yeqdec deg walbaԑḍ n yidigan ad d-yeqḍu s tedrimt-nni ayen ara ččen wayetma-s ibeztuḥen.Wamma imeqqranen, am nanna-s d yemma-s d dada-s, yeẓra aṭas-aya segmi myussanen d ssber . » sb 14 .